**CSENGŐD KÖZSÉG POLGÁRMESTERE**

### 

### ELŐTERJESZTÉS

(a Képviselő-testület 2019. augusztus -15-ei rendkívüli képviselő-testületi ülésére)

**TÁRGY:** **a Magyar Falu Program keretében megvalósítandó fejlesztésekről**

Magyarország Kormánya eltökélt a magyar vidék fejlesztése és fejlődése mellett, ezért meghirdetésre került a Magyar Falu Program.

**A Magyar Falu Program keretében megvalósuló egyes programelemekkel összefüggő intézkedések végrehajtásáról, valamint azok 2019. évben szükséges támogatásáról szóló 1669/2018. (XII. 10.) Korm. határozat (továbbiakban: Korm. határozat) tartalmazza a 2019. évi alprogramokat.**

A Korm. határozat a Magyar Falu Program keretében megvalósuló lakhatással, közszolgáltatásokkal, közösségi terek és helyi identitás programelemek alprogramokat az alábbiak szerint határozza meg költségvetési támogatásával a 2019. költségvetési évben az alábbiak szerint:

* szolgálati lakás
* bölcsődefejlesztés
* óvodafejlesztés
* óvodaudvar, illetve óvodai sport
* orvosi rendelő, orvosi eszköz
* mintaprogram – orvosi ellátást segítő eszköz
* polgármesteri hivatal felújítás
* belterületi járdafelújítás anyagtámogatása, belterületi útfelújítás
* sportparkok építése
* temetőfejlesztés
* eszközfejlesztés közterület karbantartására
* falubusz (falugondnoki) program
* helyi közösségi terek fejlesztése történelmi egyházak bevonásával – a helyi identitástudat erősítése
* nemzeti és helyi identitástudat erősítése önkormányzatok és nemzeti kulturális intézmények bevonásával
* mintaprogram – okospontok kialakítása

A Magyar Falu Program keretében elnyerhető támogatásokra forrást Magyarország 2019. évi központi költségvetéséről szóló 2018. évi L. törvény 1. melléklet XI. Miniszterelnökség fejezet, 30. Fejezeti kezelésű előirányzatok cím, 1. Célelőirányzatok alcímének 41. Magyar Falu Program jogcímcsoport tartalmazza.

A Magyar Falu Programban az 5000 fő és ez alatti állandó lakosságszámú települések vehetnek részt.

**A Magyar Falu Programban elérhető aktuális pályázati felhívások:**

* [Egyházi közösség tulajdonában lévő temetők fejlesztése](https://www.kormany.hu/download/c/59/a1000/9_Temető%20felhívás-egyházi.pdf)
* [Eszközfejlesztés belterületi közterület karbantartására](https://www.kormany.hu/download/a/59/a1000/7_Kiiras_eszközfejlesztés%20közterület%20karbantartására.pdf)
* [Falu- és tanyagondnoki szolgálat támogatása](https://www.kormany.hu/download/5/f9/a1000/8%20Kiiras_falugondoki%20szolgálat%20fejlesztése.pdf)
* [Kistelepülések járda építésének, felújításának anyagtámogatása](https://www.kormany.hu/download/4/f9/a1000/6%20b%20Kistelepülések%20járda%20építésének%20felujitásának%20anyagtámogatása.pdf)
* [Óvodafejlesztés](https://www.kormany.hu/download/c/44/a1000/MFP-FOB_2019.pdf)
* [Óvoda udvar](https://www.kormany.hu/download/b/59/a1000/8_Kiiras_óvodaudvar.pdf)
* [Önkormányzati tulajdonú utak felújítása](https://www.kormany.hu/download/3/f9/a1000/6%20a%20Önkormányzati_tulajdonú%20utak%20felújítása.pdf)
* [Polgármesteri hivatal felújítása](https://www.kormany.hu/download/7/f9/a1000/11%20Kiiras_Polgarmesteri_hivatal.pdf)
* [Temető fejlesztése](https://www.kormany.hu/download/6/f9/a1000/9_Temető%20felhívás-egyházi.pdf)

A pályázati felhívások áttekintésre kerültek és az Önkormányzat által megpályázható pályázatok átfogó fejlesztési irányt határoznak meg az előterjesztés melléklete.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. augusztus 12.**

**Lajter Ferenc s.k.**

**polgármester**

**H A T Á R O Z A T- J A V A S L A T**

Csengőd Község Önkormányzatának Képviselő-testülete

1. A Magyar Falu Program keretében megvalósuló egyes programelemekkel összefüggő intézkedések végrehajtásáról, valamint azok 2019. évben szükséges támogatásáról szóló 1669/2018. (XII. 10.) Korm. határozatban meghatározott alprogramokkal.
2. pályázatot kíván benyújtani a meghirdetett
   * 1. [Eszközfejlesztés belterületi közterület karbantartására](https://www.kormany.hu/download/a/59/a1000/7_Kiiras_eszközfejlesztés%20közterület%20karbantartására.pdf)
     2. [Falu- és tanyagondnoki szolgálat támogatása](https://www.kormany.hu/download/5/f9/a1000/8%20Kiiras_falugondoki%20szolgálat%20fejlesztése.pdf)
     3. [Kistelepülések járda építésének, felújításának anyagtámogatása](https://www.kormany.hu/download/4/f9/a1000/6%20b%20Kistelepülések%20járda%20építésének%20felujitásának%20anyagtámogatása.pdf)
     4. [Óvoda udvar](https://www.kormany.hu/download/b/59/a1000/8_Kiiras_óvodaudvar.pdf)
     5. [Óvodafejlesztés](https://www.kormany.hu/download/c/44/a1000/MFP-FOB_2019.pdf)
     6. [Önkormányzati tulajdonú utak felújítása](https://www.kormany.hu/download/3/f9/a1000/6%20a%20Önkormányzati_tulajdonú%20utak%20felújítása.pdf)
     7. [Polgármesteri hivatal felújítása](https://www.kormany.hu/download/7/f9/a1000/11%20Kiiras_Polgarmesteri_hivatal.pdf)
     8. [Temető fejlesztése](https://www.kormany.hu/download/6/f9/a1000/9_Temető%20felhívás-egyházi.pdf)
3. pályázatot kíván benyújtani 2. ponton túli – a jogosultsági feltételek fennállása esetében –a Korm. határozat szerinti alprogramok vonatkozásában meghirdetésre kerülő pályázati felhívásokra.
4. felhatalmazza a Polgármestert
   1. A Magyar Falu Program keretében meghirdetésre kerülő pályázatok figyelemmel kísérésével,
   2. a pályázatok előkészítésére és beadására, valamint a benyújtáshoz szükséges nyilatkozatok, jognyilatkozatok megtételére, dokumentumok aláírására, valamit
   3. a megvalósításhoz szükséges nyilatkozatok, jognyilatkozatok megtételére, beszerzési eljárás lefolytatására.

**Felelős:** polgármester

**Határidő:** folyamatos, illetve pályázatok benyújtásának határideje.